**RÁMCOVÁ KÚPNA  ZMLUVA**

**uzatvorená v zmysle § 409 a nasl. Obchodného zákonníka č. 513/1991 Zb. v platnom znení medzi zmluvnými stranami:**

**Čl. I**

**Zmluvné strany**

Obchodné meno : BIGIMI s.r.o.

Sídlo : Nábrežie Hornádu 11/5, 052 01 Spišská Nová Ves

Spoločnosť je zapísaná : OR OS Košice I, odd.: Sro, vložka číslo: 22749/V

IČO : 444 67 613

DIČ : 2022716421

IČ DPH : SK 12022716421

Bankové spojenie : VÚB a.s., pob. Spišská Nová Ves

Číslo účtu : 45749592/0200

IBAN, BIC : SK71 0200 0000 0000 4574 9592, SUBASKBX

Telefón/fax, mobil : 053/4410900, 053/4462961, 0903 601 473

e-mail : bigimi@bigimi.sk

V zastúpení : JUDr. Milan Biganič, konateľ spoločnosti

(ďalej len „predávajúci“)

a

Obchodné meno: Základná škola

Sídlo: Z. Nejedlého 2, 052 01 Spišská Nová Ves

IČO: 35546069

DIČ: 2021668418

Bankové spojenie: Prima Banka Slovensko, a.s.,

Číslo účtu: 7524830007/5600

IBAN, BIC: SK26 5600 0000 0075 2483 0007, KOMASK2X

Kontaktná osoba: Eva Minďašová, vedúca ŠJ

Telefón: 053/4466366

E-mail: e[mindasova44@centrum.sk](mailto:mindasova44@centrum.sk)

V zastúpení: Mgr. Miroslav Nováček, riaditeľ školy

(ďalej len „kupujúci“)

uzavreli dnešného dňa v súlade s ustanovením § 409 a nasl. Zákona č. 513/1991 Zb. Obchodného zákonníka v platnom znení (ďalej len „OBCHZ“) túto kúpnu zmluvu**.**

II.

Predmet zmluvy

2.1 Predmetom tejto zmluvy je dodať kupujúcemu tovar určený v bode 2.2 tohto článku zmluvy a previesť na neho vlastnícke právo k uvedenému tovaru a záväzok kupujúceho dodaný tovar riadne prevziať a zaplatiť zaň dohodnutú kúpnu cenu. Miestom dodania je zariadenie školskej jedálne pri ZŠ.

2.2 Predávajúci sa zaväzuje dodať kupujúcemu v objednanom množstve a sortimente čerstvé ovocie, zeleninu a zemiaky, požadovanej  akosti a dohodnutej cene na základe písomnej, telefonickej, e-mailovej alebo faxovej objednávky.

III.

Kúpna cena a jej splatnosť

3.1 Zmluvné strany sa dohodli na zmluvnej kúpnej cene tvorenej na základe ponuky a dopytu, sezónnosti a dostupnosti, prípadne na základe cenníka, alebo určenej dohodou pri objednávke tovaru, ktorá môže byť nižšia ako v predloženom cenníku.

3.2 Súčasťou tejto zmluvy je príloha č. 1 - aktuálny cenník tovaru ku dňu podpisu tejto zmluvy s obmedzenou časovou platnosťou.

Pri podstatnom zvýšení ceny tovaru oproti cenníku zmluvné strany sa dohodli, že pri objednávke tovaru predávajúci informuje kupujúceho o zvýšení ceny. Potvrdením objednávky kupujúci súhlasí s jej zvýšením. Na základe požiadavky kupujúceho, zvýšenie

ceny predávajúci upraví dodatkom ku kúpnej zmluve.

Pri znížení kúpnej ceny zmluvné strany jej zníženie dodatkom k zmluve neupravujú.

3.3 Kúpna cena je splatná na základe zbernej faktúry - daňového dokladu vystavenej 2x mesačne so splatnosťou 14 dní odo dňa jej vystavenia na účet uvedený v čl. I. tejto zmluvy.

IV.

Miesto a čas dodania

4.1 Predávajúci je povinný dodať tovar na prevádzku určenú kupujúcim na svoje náklady v dátume stanovenom kupujúcim v objednávke.

4.2 Predávajúci je pri dodaní tovaru povinný odovzdať kupujúcemu doklady, ktoré sa na tovar vzťahujú.

V.

Vratné obaly

5.1 Predávajúci sa zaväzuje dodávať kupujúcemu tovar v zodpovedajúcich obaloch. Tovar dodávaný vo vratných obaloch a ich pohyb je evidenčne vyznačovaný na sprievodných dokladoch – dodacích listoch, ktorých vyúčtovanie v cene obvyklej sa uzavrie pri ukončení zmluvného vzťahu. Pritom rozhodujúci je stav u predávajúceho.

VI.

Akosť a označovanie

6.1 Predávajúci sa zaväzuje, že dodaný tovar bude zodpovedať príslušným právnym normám kvality, bude riadne označovaný v slovenskom jazyku, druhom tovaru, príslušnou triedou kvality a krajinou pôvodu v zmysle „Zákona NR SR č.[152/1995](http://svpssr.sk/legislativa/default.asp) Z.z. o potravinách v znení neskorších predpisov.“ V prípade menšieho množstva tovaru ako je obvyklé balenie, názov tovaru, akostná trieda a krajina pôvodu bude uvedené v sprievodnom doklade – dodacom liste.

VII.

Reklamácia vád tovaru

7.1 Vady tovaru je kupujúci povinný uplatniť pri dodaní tovaru, skryté vady najneskôr do 24 hodín po dodaní tovaru.

7.2 Reklamáciu vád tovaru je kupujúci povinný uplatniť písomne alebo osobne u zodpovedného pracovníka predávajúceho, prípadne vyznačením na sprievodnom doklade pri dodávke tovaru. Reklamácie na vady tovaru vzniknuté nesprávnym skladovaním kupujúcim sa nevzťahujú.

7.3 Predávajúci vybavenie prípadnej reklamácie rieši neodkladne v zmysle požiadavky kupujúceho.

VIII.

Nadobudnutie vlastníckeho práva

8.1 Kupujúci nadobudne vlastnícke právo k tovaru jeho prevzatím.

IX.

Záverečné ustanovenia

9.1 Zmeny tejto zmluvy vyžadujú formu písomného dodatku podpísaného oboma zmluvnými stranami.

9.2 Práva a povinnosti zmluvných strán touto zmluvou výslovne neupravené, sa riadia ustanoveniami OBCHZ a ostatnými právnymi predpismi na území Slovenskej republiky.

9.3 Strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.

9.4 Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.

9.5 Táto zmluva sa uzatvára na dobu určitú od **01.1.2015 do 31.12.2018**. Jej platnosť nadobúda dňom podpisu zmluvnými stranami a účinnosť nasledujúci deň po zverejnení na webovej stránke školy.

9.6 Táto zmluva bola vyhotovená v dvoch exemplároch s platnosťou originálu, pričom každá zo zmluvných strán obdrží jedno vyhotovenie.

9.7 Rovnocenné oprávnenie konať v mene spoločnosti Bigimi, s.r.o. majú konatelia spoločnosti

JUDr. Milan Biganič a Mgr. Branislav Biganič.

9.8 Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

V Spišskej Novej Vsi , dňa 30. decembra 2014

..................................................... ..................................................

Za predávajúceho: Za kupujúceho:

JUDr. Milan Biganič Mgr. Miroslav Nováček

konateľ spoločnosti riaditeľ školy